sagorsarker/bangla-wikipedia huggingface dataset:
রমণী গাভরু

নাং রমণী গাভরু বা রহমত বানু বেগম (; জন্ম- আনুমানিক ১৬৫৬) আহোম চাওফা চুতাম্লা এবং পত্নী নাং পাখরি গাভরুর একমাত্র কন্যা, আহোম রাজ্যের রাজকুঁয়রী তথা মোগল সম্রাট মহম্মদ আজম শাহ-এর প্রথম পত্নী ছিলেন। সম্পর্কে তিনি লাচিত বরফুকন এবং লালুকসোলা বরফুকন-এর ভাগিনী। লালুকসোলা বরফুকন আজম শাহকে গুয়াহাটিতে করা ষড়যন্ত্রের বিরোধিতা করেছিলেন।
জন্মসূত্রে রমণী গাভরু ছিলেন একজন আহোম কুঁয়রী। বাবা চাওফা চুতাম্লা এবং মা তামুলী কুঁয়রী পাখরি গাভরু। তিনি নাংচেং গাভরু এবং মাইনা গাভরু নামেও পরিচিত ছিলেন।
সম্পর্কে তিনি প্রসিদ্ধ আহোম প্রশাসক মোমাই তামুলী বরবরুয়া-এর ভাগিনী-নাতি এবং লাচিত বরফুকন এবং লালুকসোলা বরফুকন-এর ভাগিনী। এই দুজনে শরাইঘাটর যুদ্ধে অংশ নিয়ে রামসিংহ-এর অধীন মোগল সেনাকে পরাস্ত করে কামরূপ উদ্ধার করেছিলেন।
যখন মীরজুমলা আসাম আক্রমণ করে জয়ধ্বজ সিংহকে পরাস্ত করেন তখন ১৬৬৩ সালে টিপামর ঘিলাখারী ঘাটে আহোম এবং মোগলদের সন্ধি হয়। সন্ধি মতে, জয়ধ্বজ সিংহ ছবছরের কন্যা রমণী গাভরু এবং টিপাম রাজার কন্যাকে মোগল হারেমে পাঠাতে মনস্থ করেন। মীরজুমলার মোগল বঙ্গের রজধানী ঢাকায় ফিরে যাওয়ার পথে রোগে পড়ে মৃত্যু হয়। তখন ঢাকার সুবেদার শায়েস্তা খান তাঁকে কিছুদিন দেখাশুনা করেন বলে অনুমান করা হয়। এই মতে ১৬৬৩ সালের ১৫ জানুয়ারিতে রমণী গাভরু ঔরঙ্গজেব-এর সভায় উপস্থিত হন। তাঁকে ইসলামে ধর্মান্তরিত করার পর রহমত বানু বেগম নাম দেওয়া হয়। ১৬৬৮ সালের ১৩ মে'ত তাঁকে পাঁচ বছর বয়সে দিল্লীতে আনুষ্ঠানিকভাবে ঔরংজেবের পুত্র মহম্মদ আজম শাহের সাথে (আজমতারা) ১,৮০,০০০ টাকার যৌতুকর সাথে বিয়ে দেওয়া হয়।
১৬৭১ সালে নতুন আহোম স্বর্গদেউ চক্রধ্বজ সিংহ-এর সেনা সেনাপতি লাচিত বরফুকন-এর নেতৃত্বে শরাইঘাটর যুদ্ধে গুয়াহাটি উদ্ধার করেন।
কয়েক বছর পর লাচিতের ভাই লালুকসোলা বরফুকন গুয়াহাটিকে মোগলদের হাতে ছেড়ে দিয়ে এর বিনিময়ে রাজা হওয়ার ষড়যন্ত্র করেন। সেই সময় রমণী গাভরুর স্বামী আজমতারা বঙ্গের সুবেদার হয়েছিলেন। এই কথা রমণী গাভরু বেগম হওয়ার পর মামা লালুকসোলাকে চিঠি লিখে এমন প্রতারণা না করতে সাবধানবাণী দেন। অবশ্য লালুকসোলা রমণী গাভরুর এই সাবধানবাণী প্রত্যাখ্যান করেন।
বুরঞ্জীসমূহে মোগলদের হাতে ছেড়ে দেয়া ছসড়া রমণী গাভরুর বিষয়ে বেশি তথ্য নেই। বুরঞ্জীবিদ সূর্যকুমার ভূঞা নতুন তথ্য এবং কল্পনার সহায়তা নিয়ে ১৯৫১ সালে "রমণী গাভরু" নামের একটি জীবনী প্রকাশ করেন।
ঢাকা-এর লালবাগ দুর্গের মধ্যে "পরী বিবির সমধি" নামের এক স্মারক আছে। একাংশ ইতিহাসবিদ এটি বঙ্গের সুবেদার শায়েস্তা খানের বড়ো কন্যা বিবি পরীর সমাধি বলেন। অন্য একাংশের মতে এটি রমণী গাভরুর সমাধি, এবং সেইজন্যই সমাধির স্থাপত্যে প্রাক্‌-মুসলিম শৈলী দেখতে পাওয়া যায়।
মহালয়া (চলচ্চিত্র)

মহালয়া ২০১৯ সালে মুক্তিপ্রাপ্ত সৌমিক সেন পরিচালিত এবং নিদাস ক্রিয়েশনস অ্যান্ড প্রোডাকশন প্রাইভেট লিমিটেড প্রযোজিত একটি বাংলা চলচ্চিত্র। ছবিটি ১৯৭৬ সালে হওয়া একটি দুর্ঘটনা বর্ণনা করে, যা আকাশবাণীতে মহিষাসুরমর্দিনী অনুষ্ঠানকে কেন্দ্র করে হয়েছিল যেটি সে সময় বীরেন্দ্র কৃষ্ণ ভদ্র বর্ণনা করতেন এবং পঙ্কজ মল্লিক পরিচালনা করতেন। ১৯৭৬ সালে মহালয়ার সকালের অনুষ্ঠানে বীরেন্দ্রকৃষ্ণ ভদ্রের জায়গায় আনা হয়েছিল মহানায়ক উত্তমকুমারকে, এবং সে ঘটনার পরিপ্রেক্ষিত ও তার ফলাফল নিয়ে রচিত হয়েছে এই চলচ্চিত্রের কাহিনী। শুভশীষ মুখোপাধ্যায় বীরেন্দ্র কৃষ্ণ ভদ্রের ভূমিকায় অভিনয় করেছেন এবং উত্তম কুমারের ভূমিকায় অভিনয় করেছেন যীশু সেনগুপ্ত।
ছবিটি ২০১৯ সালের ১লা মার্চ থিয়েটারে মুক্তি পেয়েছিল।
ছবিটির অফিশিয়াল ট্রেইলার নিডিয়াস ক্রিয়েশনস অ্যান্ড প্রোডাকশনস ৯ ই ফেব্রুয়ারি ২০১৯ এ প্রকাশ করে। পয়েলা মার্চ ২০১৯ সালে ছবিটি থিয়েটারে মুক্তি পায়।
দ্বিখন্ডিত

দ্বিখন্ডিত ২০১৯ সালে মুক্তিপ্রাপ্ত নবারুণ সেনের পরিচালিত একটি ভারতীয় বাংলা চলচ্চিত্র। এটি নবারুণ সেনের পরিচালিত প্রথম চলচ্চিত্র। চলচ্চিত্রটি ডিসোসিয়েটিভ আইডেন্টিটি ডিসঅর্ডারে আক্রান্ত একজন লেখকের গল্প বলে। এতে সায়নী ঘোষ মনোরোগ বিশেষজ্ঞের চরিত্রে অভিনয় করেছেন।
বরুণবাবুর বন্ধু

বরুণবাবুর বন্ধু অনিক দত্ত পরিচালিত ২০১৯ সালে মুক্তিপ্রাপ্ত ভারতীয় বাংলা ভাষার চলচ্চিত্র। ছবিটি রমাপদ চৌধুরী রচিত বাংলা গল্প ""ছাদ"" অবলম্বনে নির্মিত। এই ছবিতে সৌমিত্র চট্টোপাধ্যায় গুরুত্বপূর্ণ প্রধান চরিত্রে অভিনয় করেছেন।
চলচ্চিত্রের অভিনেতাদের মধ্যে রয়েছে:
ছবিটি ২০২০ সালের ১০ জানুয়ারি মুক্তি পায়। তবে ছবিটির ভারতের কলকাতায় অনুষ্ঠিত ২৫তম কলকাতা আন্তর্জাতিক চলচ্চিত্র উত্সবের সময় প্রিমিয়ার হয়েছিল।
কুরুক্ষেত্র (২০০২-এর চলচ্চিত্র)

কুরুক্ষেত্র ২০০২ সালের বাংলা চলচ্চিত্র যেটি স্বপন সাহা পরিচালিত এবং দেবেন্দ্র কুচার প্রযোজিত। ছবিতে প্রসেনজিৎ চ্যাটার্জী এবং রচনা ব্যানার্জি মুখ্য চরিত্রে অভিনয় করেছেন। ছবিটির সঙ্গীত পরিচালনা করেছেন অশোক ভদ্র । ছবিটি বক্স অফিসে হিট ছিল।
সালাউদ্দিন সরদার

অ্যাডভোকেট স. ম সালাউদ্দিন সরদার বাংলাদেশের সাতক্ষীরা জেলার রাজনীতিবিদ, আইনজীবী ও সাতক্ষীরা-৩ আসনের সাবেক সংসদ সদস্য।
সালাউদ্দিন সরদার সাতক্ষীরা জেলায় জন্মগ্রহণ করেন।
সালাউদ্দিন সরদার আইনজীবী ও জাতীয় পার্টির ভাইস চেয়ারম্যান। তিনি ১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে সাতক্ষীরা-৩ আসন থেকে সংসদ সদস্য নির্বাচিত হয়েছিলেন।
১২ জুন ১৯৯৬ সালের সপ্তম জাতীয় নির্বাচনে জাতীয় পার্টির প্রার্থী হিসেবে অংশ নিয়ে তিনি পরাজিত হয়েছিলেন।
ওয়ান্স আপন এ টাইম ইন কলকাতা

ওয়ান আপন এ টাইম ইন কলকাতা ২০১৪ সালে মুক্তিপ্রাপ্ত সাতরূপা সান্যাল পরিচালিত বাংলা থ্রিলার চলচ্চিত্র। ছবিতে প্রধান চরিত্রে অভিনয় করেছেন ঋতাভরী চক্রবর্তী ।
ছোলা ভাটোরা

ছোলা ভাটোরা () উত্তর ভারত থেকে উদ্ভূত একটি খাবার। এটি চানা মশলা (মশলাদার সাদা ছোলা) এবং ভাটোরার মিশ্রণ, যা ময়দা থেকে তৈরি একটি ভাজা রুটি। খাবারটির আলাদা পাঞ্জাবি স্বতন্ত্র রয়েছে। 
ছোলা ভাটোরা প্রায়শই প্রাতঃরাশের খাবার হিসাবে খাওয়া হয়, মাঝে মাঝে এর সাথে লাচ্ছিও অনুষঙ্গী হিসাবে থাকে। এটি জলখাবার অথবা একটি পূর্ণ খাবারও হতে পারে এবং এটি পেঁয়াজ, গাজর, সবুজ চাটনি বা আচারের সাথে পরিবেশিত হতে পারে।
পাঞ্জাবি এই খাবারটি বাংলাদেশেও বেশ জনপ্রিয়তা পেয়েছে। অনেকের কাছে ছোলে ভাটুরে/ছোলা বাটোরা নামেও এই খাবার পরিচিত। প্রায় সব বয়সিদের কাছেই এই মুখরোচক খাবার বেশ প্রিয়।
একটি কড়াইয়ে গরম তেলে জিরা ও গরম মসলা ফোঁড়ন দিতে হবে। পেঁয়াজ কুঁচি ভেজে টমেটো কুঁচি, লবণ, মরিচ গুঁড়ো, আদা বাটা, রসুন বাটা, মরিচ কুঁচি, চানা পাউডার, ধনিয়াপাতা কুঁচি দিয়ে অল্প পানি দিয়ে কষিয়ে নিতে হবে। এবার মরিচ গুঁড়ো, লেবুর রস, টমেটো সস, চিলি সস দিয়ে আবারো একটু পানি দিয়ে ভালোভাবে কষিয়ে নিতে হবে। এরপর সিদ্ধ কাবলি ছোলা দিয়ে কষিয়ে পানি দিয়ে ঢেকে দিতে হবে। মাখা মাখা হয়ে গেলে নামিয়ে লুচির সাথে পরিবেশন করা যাবে মজাদার ছোলা ভাটোরা।
হিমালয় রাষ্ট্রসমূহ

হিমালয় রাষ্ট্রসমূহ হচ্ছে হিমালয় পর্বতমালা জুড়ে বিস্তৃত বিভিন্ন দেশের সমষ্টি। এই অঞ্চলটি পশ্চিম হিমালয় এবং পূর্ব হিমালয়ের মধ্যে বিভক্ত। দুটি সার্বভৌম রাষ্ট্র নেপাল ও ভুটান প্রায় পুরোপুরি হিমালয় পর্বতমালার মধ্যে অবস্থিত। দক্ষিণ তিব্বত, ভারতীয় হিমালয় অঞ্চল ও উত্তর পাকিস্তান এই অঞ্চলের অন্তর্ভুক্ত, তবে আফগানিস্তান ও মিয়ানমারকেও অনেকসময় এই অঞ্চলের অন্তর্ভুক্ত করা হয়।
এই অঞ্চলের বেশিরভাগ বাসিন্দারা ইন্দো-আর্য এবং তিব্বতী-বর্মী ভাষায় কথা বলে। এখানকার প্রধান ধর্মগুলি হচ্ছে বৌদ্ধ ধর্ম, হিন্দু ধর্ম এবং ইসলাম।
সিন্ধু গঙ্গা, ব্রহ্মপুত্র এবং ইরাবতী নদী সহ বিশ্বের কয়েকটি প্রধান আন্তঃসীমান্ত নদী এই অঞ্চল থেকেই উৎপন্ন হয়েছে।
নাদিম-শ্রাবণ

নাদিম-শ্রাবণ হলেন ভারতীয় সঙ্গীত পরিচালক যুগল। তারা দুজন হলেন নাদিম আখতার সাইফি (জ. ৬ আগস্ট ১৯৫৪) ও শ্রাবণ কুমার রাঠোড় (জ. ১৩ নভেম্বর ১৯৫৪ - ২২ এপ্রিল ২০২১)। তারা মূলত ভারতের হিন্দি চলচ্চিত্র শিল্পে কাজ করে থাকেন। তারা চারবার শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার, দুইবার শ্রেষ্ঠ সঙ্গীত পরিচালক বিভাগে স্ক্রিন পুরস্কার ও একবার শ্রেষ্ঠ সঙ্গীত পরিচালক বিভাগে জি সিনে পুরস্কার অর্জন করেছেন।
নাদিম-শ্রাবণ যুগল ১৯৯০-এর দশক থেকে ২০০০-এর দশকের প্রারম্ভ পর্যন্ত বলিউডে সঙ্গীত পরিচালক হিসেবে সর্বাধিক সফলতা অর্জন করেন। তাদের সুরে হিন্দুস্তানি শাস্ত্রীয় সংগীতের প্রভাব দেখা যায় এবং তারা তাদের সুরারোপিত গানসমূহে বাঁশি, সেতার ও সানাই এই তিনটি বাদ্যযন্ত্র ব্যাপকভাবে ব্যবহার করে থাকেন। আধুনিক সময়েও মূল উপযোগ থেকে বিচ্যুত না হয়ে এই বাদ্যযন্ত্রসমূহের ব্যবহারের জন্য ১৯৯০-এর দশকের মাঝামাঝি সময়ে কয়েকজন উদীয়মান সঙ্গীত পরিচালকদের থেকে তারা নিজেদের পৃথক করতে সক্ষম হয়েছিলেন।
নাদিম-শ্রাবণ যুগলের প্রথম সাফল্য আসে "আশিকি" (১৯৯০) চলচ্চিত্রের অ্যালবাম দিয়ে। ভারতে এই অ্যালবামটির ২০ মিলিয়ন কপি বিক্রি হয় এবং সর্বকালের সর্বোচ্চ বিক্রীত বলিউড চলচ্চিত্রের অ্যালবাম হয়ে ওঠে। এটি "প্ল্যানেট বলিউড"-এর "১০০ সেরা বলিউড চলচ্চিত্রের সঙ্গীত অ্যালবাম" তালিকায় ৪র্থ স্থান অধিকার করে। এই চলচ্চিত্রের সুরায়োজনের জন্য তারা তাদের প্রথম শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন। এরপর তারা "সাজন" (১৯৯১), "দিওয়ানা" (১৯৯২) ও "রাজা হিন্দুস্তানী" (১৯৯৬) চলচ্চিত্রে সুর করে আরও তিনবার শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন।
তাদের সুরারোপিত "পরদেশ" (১৯৯৭) চলচ্চিত্রে বিভিন্ন ধারার গান ছিল; যেমন - দেশপ্রেমমূলক ("আই লাভ মাই ইন্ডিয়া"), প্রণয়মূলক ("মেরি মেহবুবা" ও "দো দিল মিল রাহে হ্যাঁয়"), কাওয়ালি ("নহিঁ হোনা থা"), পপ ("মাই ফার্স্ট ডে ইন আমেরিকা"), বিরহ ("ইয়ে দিল দিওয়ানা")। "প্ল্যানেট বলিউড" এই অ্যালবামটি সম্পর্কে মন্তব্য করে, ""পরদেশ" চলচ্চিত্রের সঙ্গীত নাদিম-শ্রাবণের সর্বকালের সেরা।" এই চলচ্চিত্রের সুরায়োজনের জন্য তারা শ্রেষ্ঠ সঙ্গীত পরিচালক বিভাগে স্টার স্ক্রিন পুরস্কার অর্জন করেন।
শ্রাবণ কোভিড-১৯-এ আক্রান্ত হয়ে হিন্দুজা হাসপাতালে ভর্তির পর ২০২১ সালের ২২শে এপ্রিল মৃত্যুবরণ করেন। শ্রাবণ ও তার স্ত্রীয় ২০২১ সালে হরিদ্বারের কুম্ভ মেলায় অংশ নিয়ে মুম্বই ফিরে আসার পর তার মধ্যে কোভিডের উপসর্গ দেখা যায়। তার স্ত্রী ও পুত্রকে শহরের অন্য একটি হাসপাতালে ভর্তি করা হয়।
নাদিম-শ্রাবণ তাদের কর্মজীবনে একাধিক পুরস্কার অর্জন করেছেন।
আলপাইন রাষ্ট্রসমূহ

আলপাইন রাজ্য বা আলপাইন দেশ শব্দ দ্বারা আলপাইন অঞ্চলের সাথে যুক্ত আটটি দেশের ভূখণ্ডের অবস্থান বোঝায়। ১৯৯১ সালের আলপাইন কনভেনশন দ্বারা এটি সংজ্ঞায়িত। আলপাইন অঞ্চলের অন্তর্ভুক্ত দেশগুলো হলো: অস্ট্রিয়া, ফ্রান্স, জার্মানি, ইতালি, লিশটেনস্টাইন, মোনাকো, স্লোভেনিয়া এবং সুইজারল্যান্ড। এই অঞ্চলটিতে ৮৩টি "NUTS 3"-স্তরের স্থানীয় প্রশাসনিক বিভাগ এবং প্রায় ৬,২০০টি পৌরসভা রয়েছে।
সংকীর্ণ অর্থে, "আলপাইন রাজ্য" শব্দ দ্বারা অস্ট্রিয়ার মোট অঞ্চলের ২৮.৭%, ইতালির ২৭.২% অঞ্চল এবং ফ্রান্সের ২১.৪% এলাকাকে বুঝানো যেতে পারে। এই অঞ্চলটি আলপাইন অঞ্চলের ৭৭.৭৭% এরও বেশি এলাকাজুড়ে বিস্তৃত। এছাড়াও এই অঞ্চলে আলপাইন জনসংখ্যার তিন চতুর্থাংশেরও বেশি লোক বাস করে। তবে বৃহত্তর ইতালীয় এবং ফ্রেঞ্চ রাজ্য অঞ্চলগুলোতে যথাক্রমে আলপাইন অঞ্চলের কেবলমাত্র ১৭% এবং ৭% অন্তর্ভুক্ত। কঠোরভাবে জাতীয় দৃষ্টিকোণ থেকে এবং ক্ষুদ্ররাষ্ট্র লিশটেনস্টাইন এবং মোনাকো ব্যতীত আল্পস অঞ্চলের কেবলমাত্র দুটি দেশে অস্ট্রিয়া (৬৫.৫%) এবং সুইজারল্যান্ডেই (৬৫%) প্রভাবশালী।
শারীরবৃত্তীয় প্রক্রিয়াসমগ্র

কোন ব্যক্তির বা প্রজাতির শারীরবৃত্তীয় অবস্থার কার্যকরী আচরণের বর্ণনা হল তার শারীরবৃত্তীয় প্রক্রিয়াসমগ্র বা ইংরেজি পরিভাষায় ফিজিওম । শারীরবৃত্তীয় প্রক্রিয়াসমগ্র সাধারণ অক্ষত জীবের শারীরবৃত্তীয় গতিবিদ্যা বর্ণনা করে এবং শারীরবৃত্তীয় প্রক্রিয়াসমগ্র তথ্য ও কাঠামোর ( বংশাণুসমগ্র, প্রোটিনসমগ্র এবং মরফোম ) উপর নির্মিত। ইংরেজি ফিজিওম শব্দটি এসেছে "ফিজিও-" (প্রকৃতি) এবং "-ওম" ("সামগ্রিক") থেকে।
শারীরবৃত্তীয় প্রক্রিয়াসমগ্র প্রকল্পের ধারণাটি ১৯৯৩ সালে বায়োঞ্জিনিয়ারিং ইন ফিজিওলজির কমিশন কর্তৃক আন্তর্জাতিক শারীরবৃত্তীয় বিজ্ঞান (আইইউপিএস) -এর কাছে উপস্থাপন করা হয়েছিল। শারীরবৃত্তীয় প্রক্রিয়াসমগ্র প্রকল্পের নকশা সম্পর্কিত একটি কর্মশালা ১৯৯৭ সালে অনুষ্ঠিত হয়েছিল। ২০০১ সালে এর বিশ্ব কংগ্রেসে আইইউপিএস প্রকল্পটিকে পরবর্তী দশকের জন্য একটি প্রধান আলোকপাত হিসাবে মনোনীত করেছে। প্রকল্পটির নেতৃত্বে রয়েছে আইইউপিএসের ফিজিওম কমিশন। 
শারীরবৃত্তীয় প্রক্রিয়াসমগ্রের সাথে সম্পর্কিত অন্যান্য গবেষণা উদ্যোগগুলির মধ্যে রয়েছে:
কোষ বিশ্লেষণ এবং মডেলিংয়ের জন্য জাতীয় সংস্থান (এনআরসিএএম)
পিংক (২০১৬-এর চলচ্চিত্র)

পিংক হচ্ছে ২০১৬ সালের একটি হিন্দি চলচ্চিত্র। চলচ্চিত্রটির পরিচালক ছিলেন অনিরুদ্ধ রায়চৌধুরী। কাহিনী লিখেছিলেন অনিরুদ্ধ নিজে এবং সুজিত সরকার এবং রিতেশ শাহ। চলচ্চিত্রটির কাহিনী তিন নারীবন্ধুকে নিয়ে আবর্তিত হয় যাদের মধ্যে একজনকে একটি ছেলে জোর করে চুম্বন করার চেষ্টা করলে মেয়েটি ছেলেটির মাথায় একটি কাঁচের বোতল ভেঙে মারে। এই চলচ্চিত্রটির একটি জনপ্রিয় সংলাপ হচ্ছে "নো মিন্স নো"।
শতগ্রাম ইউনিয়ন

শতগ্রাম ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ৯১.৬১ কিমি২ (৩৫.৩৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৭১৪ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৮টি।
পাল্টাপুর ইউনিয়ন

পাল্টাপুর ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ১০০.০৮ কিমি২ (৩৮.৬৪ বর্গমাইল) এলাকা জুড়ে অবস্থিত এবং ২০১৯ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,২৯৪ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৯টি।
মোহাম্মদপুর ইউনিয়ন, বীরগঞ্জ

মোহাম্মদপুর ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ৮৬.৪০ কিমি২ (৩৩.৩৬ বর্গমাইল) এলাকা জুড়ে অবস্থিত এবং ২০২২ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,১৭৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
১। শিবপুর
২। লস্করপুর
৩। নওপাড়া
৪। চকলক্ষীপুর
৫। লক্ষীপুর
৬। জয়রামপুর
৭। রসুলপুর
৮। মাহানপুর
৯। চকপাইকপাড়া
১০।তরতবাড়ী
ভোগনগর ইউনিয়ন

ভোগনগর ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ১০২.৬৭ কিমি২ (৩৯.৬৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৭৪৬ জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ২৩টি।
ভোগনগর ইউনিয়নে মোট ২৩টি গ্রাম রয়েছে গ্রামসমূহ নিম্নে উল্লেখ করা হলোঃ-
১। "মাছবোয়াল"
২। গোপালপুর
৩। ভোগনগর
৪। এলাইগাঁও
৫। ভাবকী
৬। বিজয়পুর
৭। কালাপুকুর
৮। জিয়াখুড়ী
৯। কৃষ্ণপুর
১০। সিংড়া
১১। চাউলিয়া
১২। নন্দগাঁও
১৩। ডালাগ্রাম
১৪। নওগাঁও
১৫। চকমোহনপুর
১৬। রুহিলা
১৭। পুন্ডুরী
১৮। বড়কালা
১৯। ডালাগাঁও
২০। ভোলানাথপুর
২১। গান্ডারা
২২। নর্ত্তডাঙ্গী
২৩। রতিনাথপুর।
সাতোর ইউনিয়ন

সাতোর ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ১০১.৮৬ কিমি২ (৩৯.৩৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,২৯৪ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ২০টি।
ইসলামিক সমাজ, পশ্চিম মেরিল্যান্ড

ইসলামিক সোসাইটি অব ওয়েস্টার্ন মেরিল্যান্ড (আইএসডাব্লিউএমডি), মেরিল্যান্ডের হ্যাগার্সটাউনে অবস্থিত একটি মসজিদ। মসজিদটি পশ্চিম মেরিল্যান্ডে নামাজের জন্য বিশেষত নির্মিত প্রথম স্থায়ী কাঠামো বিশিষ্ট মসজিদ ছিল। ১৯৯৪ সালে এই মসজিদটি নির্মাণ করা হয়েছিল।
এই প্রতিষ্ঠানটি পাঁচ বছরের জন্য ডে-কেয়ার হিসেবে চালানো হয়েছিল। ২০০৩ সালে ডে-কেয়ারের জন্য হুমকি আসে। এই উদ্বেগের কারণে ২০০৩ সালে এটি বন্ধ করে দেওয়া হয়।
বেন সিলি

বেঞ্জামিন জেমস সিলি (; জন্ম: ১২ আগস্ট, ১৮৯৯ - মৃত্যু: ১২ সেপ্টেম্বর, ১৯৬৩) ত্রিনিদাদ ও টোবাগোর সেন্ট যোসেফ এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৩ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন বেন সিলি।
১৯২৩-২৪ মৌসুম থেকে ১৯৪০-৪১ মৌসুম পর্যন্ত বেন সিলি’র প্রথম-শ্রেণীর খেলোয়াড়ী জীবন চলমান ছিল। বেন সিলি আক্রমণাত্মক ভঙ্গীমার অধিকারী ডানহাতি ব্যাটসম্যান হিসেবে পরিচিত ছিলেন। ৪২ বছর বয়সে ১৯৪১ সাল পর্যন্ত সর্বশেষ প্রথম-শ্রেণীর ক্রিকেট খেলা চালিয়ে গেছেন।
আক্রমণধর্মী মাঝারিসারির ব্যাটসম্যান, মিডিয়াম-পেস কিংবা লেগ ব্রেক বোলারের ভূমিকায় অবতীর্ণ হতে তিনি। এছাড়াও, পিচের যে-কোন প্রান্তে তিনি অবস্থান করে ফিল্ডিং করতেন। ক্যারিবীয় দ্বীপ ত্রিনিদাদের সেন্ট যোসেফ এলাকায় জন্মগ্রহণকারী বেন সিলি বিশের মাঝামাঝি বয়সে প্রথম-শ্রেণীর ক্রিকেট খেলতে শুরু করেন। একবার বার্বাডোসে জন্মগ্রহণকারী দলের সদস্যরূপে ওয়েস্ট ইন্ডিজের বাদ-বাকী একাদশের বিপক্ষে খেলেছিলেন। তবে, ত্রিনিদাদীয় হিসেবে খেলোয়াড়ী জীবন সম্পন্ন করেছিলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন বেন সিলি। ১২ আগস্ট, ১৯৩৩ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৩৩ সালে জ্যাকি গ্র্যান্টের অধিনায়কত্বে ওয়েস্ট ইন্ডিজ দলে অন্তর্ভুক্ত হন ও ইংল্যান্ড গমন করেন। তিনি এ সফরে ব্যস্ত সময় অতিবাহিত করেন। খেলার সংখ্যার পাশাপাশি ব্যাট ও বল হাতে বেশ সফলতা পান। ২২টি প্রথম-শ্রেণীর ক্রিকেট খেলায় অংশগ্রহণের পাশাপাশি ১২টি গুরুত্বহীন খেলায় অংশ নিয়েছিরেন তিনি। ৩৯.৭০ গড়ে ১,০৭২ রান ও ৩৮.১৫ গড়ে ১৯ উইকেট দখল করেন।
সিরিজের তৃতীয় ও চূড়ান্ত টেস্টে অংশগ্রহণের সুযোগ পান। এটিই তার একমাত্র টেস্টে অংশগ্রহণ ছিল। প্রথম ইনিংসে দলের সংগৃহীত ১০০ রানের মধ্যে তিনি ২৯ রান করেন। এটিই দলের পক্ষে সর্বোচ্চ রান ছিল। এরপর, দ্বিতীয় ইনিংসে আরও ১২ রান তুলেন। এছাড়াও, বল হাতে নিয়ে ইংল্যান্ডের একমাত্র ইনিংসে ফ্রেড বেকওয়েলের উইকেট পান। এরজন্যে সব মিলিয়ে তাকে ১০ রান খরচ করতে হয়েছিল।
ইংল্যান্ড ও ওয়েলসে বিভিন্ন সময়ে ক্রিজে নেমে তিনটি শতরানের ইনিংস খেলেছেন। ওরচেস্টারে ওরচেস্টারশায়ারের বিপক্ষে ১০৩, সোয়ানসীতে গ্ল্যামারগনের বিপক্ষে অপরাজিত ১০৫ ও অল্ডারশটে আর্মি’র বিপক্ষে ১০৬ রানের অপরাজিত ইনিংস খেলেন।
জানুয়ারি, ১৯৩৯ সালে ব্রিজটাউনে খেলোয়াড়ী জীবনের ব্যক্তিগত সর্বোচ্চ ১১৬ রান তুলেন। আয়োজক বার্বাডোস দলের বিপক্ষে তার এ ইনিংসে কল্যাণে ত্রিনিদাদ দল ইনিংস ও ১৯ রানে জয় পায়। বল হাতে নিয়ে দুইবার ইনিংসে পাঁচ-উইকেটের সন্ধান পেয়েছেন। জানুয়ারি, ১৯৩২ সালে ব্রিজটাউনে বার্বাডোসের বিপক্ষে ৫/২২ ও জানুয়ারি, ১৯৩৫ সালে সফররত মেরিলেবোন ক্রিকেট ক্লাবের বিপক্ষে পোর্ট অব স্পেনে অনুষ্ঠিত খেলায় ৫/২৬ বোলিং পরিসংখ্যান গড়েন।
১২ সেপ্টেম্বর, ১৯৬৩ তারিখে ৬৪ বছর বয়সে ত্রিনিদাদের পোর্ট অব স্পেন এলাকায় বেন সিলি’র দেহাবসান ঘটে। ঐ সময়ে তার মৃত্যুর বিষয়টি প্রতিবেদন আকারে প্রকাশিত হয়নি। এমনকি, উইজডেনে তার বিষয়ে কোন শোকসংবাদ প্রকাশ করেনি।
মোহনপুর ইউনিয়ন, বীরগঞ্জ

মোহনপুর ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ১৭৬.১১ কিমি২ (৬৮.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,২০৮ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২২টি।
মরিচা ইউনিয়ন, বীরগঞ্জ

মরিচা ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ৬২.১৬ কিমি২ (২৪.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,১১২ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৮টি।
মোহাম্মদ কোরবান আলী

মোহাম্মদ কোরবান আলী (১৪ ফেব্রুয়ারি ১৯৪৪-২ আগস্ট ২০১৬) বাংলাদেশের কুষ্টিয়া জেলার রাজনীতিবিদ, কুষ্টিয়া-১ (দৌলতপুর) আসনের সংসদ সদস্য ও প্রতিমন্ত্রী ছিলেন।
মোহাম্মদ কোরবান আলী ১৪ ফেব্রুয়ারি ১৯৪৪ সালে কুষ্টিয়া জেলার দৌলতপুর উপজেলার আল্লারদর্গায় জন্মগ্রহণ করেন।
মোহাম্মদ কোরবান আলী জাতীয় পার্টির ভাইস চেয়ারম্যান ও কুষ্টিয়া জেলা জাতীয় পার্টির আহ্বায়ক ছিলেন। তিনি ছিলেন সাবেক খাদ্য প্রতিমন্ত্রী। তিনি ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে কুষ্টিয়া-১ (দৌলতপুর) আসন থেকে সংসদ সদস্য নির্বাচিত হয়েছিলেন।
কোরবান আলী ২ আগস্ট ২০১৬ ঢাকার ধানমন্ডির ইডেন মাল্টিকেয়ার হাসপাতালে চিকিৎসাধীন অবস্থায় মৃত্যুবরণ করেন। তাকে কুষ্টিয়ার আল্লার দরগাহ এলাকার পারিবারিক কবরস্থানে সমাহিত করা হয়
বুলাকীপুর ইউনিয়ন

বুলাকিপুর ইউনিয়ন বাংলাদেশের রংপুর বিভাগের দিনাজপুর জেলার ঘোড়াঘাট উপজেলার অন্তর্গত একটি ইউনিয়ন পরিষদ। এটি ৯৭.১৮ কিমি২ (৩৭.৫২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,৯৮৬ জন। ইউনিয়নটিতে মোট গ্রামের সংখ্যা ৪৮টি ও মৌজার সংখ্যা ২৭টি।
পালশা ইউনিয়ন

পালশা ইউনিয়ন বাংলাদেশের রংপুর বিভাগের দিনাজপুর জেলার ঘোড়াঘাট উপজেলার অন্তর্গত একটি ইউনিয়ন পরিষদ। এটি ১০২.৫৯ কিমি২ (৩৯.৬১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,২০৬ জন। ইউনিয়নটিতে মোট গ্রামের সংখ্যা ২৭টি ও মৌজার সংখ্যা ২৭টি।
ঘোড়াঘাট ইউনিয়ন

ঘোড়াঘাট ইউনিয়ন বাংলাদেশের রংপুর বিভাগের দিনাজপুর জেলার ঘোড়াঘাট উপজেলার অন্তর্গত একটি ইউনিয়ন পরিষদ। এটি ৯০.১৮ কিমি২ (৩৪.৮২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৮৬৩ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ২৫টি।
বগা বাবার মাজার

বগা বাবার মাজার বা বগা ফকিরের মাজার আসামের ডিব্রুগড় জেলা-এর ডিব্রুগড় শহরের মাঝের পাঁচআলি অঞ্চলে অবস্থিত ইসলাম ধর্মালম্বীর উপাসনাস্থল। এটি সুফী সন্ত সৈয়দ রশন আলি চিস্তির মাজার। সুফী সন্ত সৈয়দ রশন আলি চিস্তি স্থানীয়ভাবে বগা বাবা হিসাবে বিখ্যাত ছিলেন। তিনি আজমের থেকে ইসলাম ধর্ম-এর বাণী প্রচার করতে আসামে এসে ডিব্রুগড়ে বাস করেছিলেন। তাঁর মৃত্যুর পরে সেখানেই তাঁকে কবর দেওয়া হয়েছিল। পরে সেই স্থানে তাঁর মাজার প্রতিষ্ঠা করা হয়।
সুফী সন্ত সৈয়দ রশন আলি চিস্তি রাজস্থান-এর আজমেড় থেকে আসামে ইসলাম ধর্ম প্রবর্তনের জন্য আসেন। প্রথমে তিনি কিছুকাল উত্তর প্রদেশে ছিলেন এবং পরে তিনি আসামে আসেন। তিনি সুফীবাদর চিস্তিয়া গোষ্ঠীর সন্ত ছিলেন। কিংবদন্তি অনুসারে উঁচু-পাখ এবং সুন্দর শুভ্র অবয়বের সৈয়দ রশন আলি চিস্তি বগা ঘোড়ায় উঠে ঊণর চোলা পরে আজমের থেকে বিংশ শতকের প্রথমার্ধে আসামে আসেন। তারপরে তিনি আসামে উপস্থিত হয়ে ডিব্রুগড় শহরের রেলওয়ে স্টেশনের কাছের একটি ঝুপড়িতে বাস করতেন। কথিত আছে যে, তাঁর একটি মাত্র ছোট খাদ্য রান্না করার পাত্র ছিল। সেখানে তিনি নিজেদের খাদ্য রান্না করতেন এবং তাঁকে দেখা করতে আসা সবলোক এই পাত্র থেকে খাদ্য ভাগ করে দিতেন। এই অস্বাভাবিক ঘটনা শুনে সকল ধর্মের মানুষ তাঁর বাণী শুনতে আসেন। বিংশ শতকের ষাটের দশকে তাঁর মৃত্যু হয়। মৃত্যুর পরে তাঁর দেহ পরুয়া আবরে ধরেছিল বলেও বিশ্বাস করা হয়। তারপরে তাঁকে তাঁর ঝুপড়িটিতে কবর দেওয়া হয়েছিল। পরে তাঁর কবরকে মাজার হিসাবে গড়ে দেওয়া হয়। কিছুজনের মতে বগা বাবা মাজারের জন্যই ব্রহ্মপুত্র নদী ডিব্রুগড় শহরকে গ্রাস করতে পারেনি।
সৈয়দ রশন আলি চিস্তি ওরফে বগা বাবা বা বগা ফকীর দেখতে সুদর্শন ছিলেন। উঁচু এবং দেহর উজ্জ্বল বর্ণের জন্য তিনি বগা বাবা বা বগা ফকীর রূপে পরিগণিত হয়েছিলেন। পরে তাঁর মাজারটি বগা বাবার মাজার বা বগা ফকীরের মাজার বলে পরিচিত হয়।
বগা বাবা মাজার ডিব্রুগড় শহরের অন্যতম জনপ্রিয় পর্যটনস্থল। ইসলাম ধর্মালম্বীরা একে পবিত্র বলে জ্ঞান করেন। এর সাথে অন্য অন্য ধর্মালম্বীদেরও বগা বাবা মাজার উল্লেখযোগ্য স্থান। বিভিন্ন প্রান্ত থেকে পীর বগা বাবা মাজারে মানুষের আগমন হয়। তাঁরা এখানে মোমবাতি জ্বালায়। কিছুজন মাজারে চাদর দেন। অনেকে তাঁদের প্রার্থনার উত্তর পাওয়ার জন্যও এখানে আসেন।
বগা বাবার মাজার ডিব্রুগড় শহরের মাঝের ৩৭ নং জাতীয় সড়কের কাছে অবস্থিত। এটি পুরানো ডিব্রুগড় টাউন রেলওয়ে স্টেশনের নিচেই কাছে অবস্থিত। ডিব্রুগড় রেলওয়ে স্টেশন এবং ডিব্রুগড় বিমানবন্দর মহাবিদ্যালয়টি থেকে ক্রমে ৬ এবং ১৬ কি.মি. দূরে অবস্থিত।
খট্টামাধবপাড়া ইউনিয়ন

খট্টামাধবপাড়া ইউনিয়ন বাংলাদেশের রংপুর বিভাগের দিনাজপুর জেলার হাকিমপুর উপজেলার অন্তর্গত একটি ইউনিয়ন পরিষদ। এটি ৪০.৭৯ কিমি২ (১৫.৭৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৮৮২ জন। ইউনিয়নটিতে মোট গ্রামের সংখ্যা ৪৮টি ও মৌজার সংখ্যা ২৭টি।
দুর্গাচরণ রক্ষিত

দুর্গাচরণ রক্ষিত (; ২৯ সেপ্টেম্বর ১৮৪১ – ২৭ আগস্ট ১৮৯৮) সর্বোচ্চ ফরাসি পুরস্কার — 'লেজিয়ঁ দনার' এ ভূষিত প্রথম ভারতীয় উদ্যোগপতি।
দুর্গাচরণ রক্ষিতের জন্ম চন্দননগরের লালবাগানে এক তন্তুবায়কুলে। পিতা নাম গোবিন্দচন্দ্র রক্ষিত। ১৮৫১ খ্রিস্টাব্দে ১০ বৎসর বয়সেই পিতৃহীন হন। মায়ের তত্ত্বাবধানে বেশি পড়াশোনা করতে পারেন নি। সুতরাং মাত্র ১৪ বৎসর বয়সে পিতার কর্মস্থল 'ক্যামা ল্যামারু অ্যান্ড কোম্পানি'( Cama Lamuro and Co.) নামক এক ফরাসি বাণিজ্য-প্রতিষ্ঠানে সহকারী কোষাধ্যক্ষ হিসাবে কাজ করতে থাকেন। এখানে তিনি রপ্তানি-আমদানি ব্যবসা শেখেন এবং পরবর্তীকালে চাকুরি ছেড়ে স্বাধীনভাবে ব্যবসা শুরু করেন। অল্পদিনের মধ্যেই প্রতিষ্ঠা লাভ করেন। অবশ্য এর পিছনে ছিল তার উত্তমরূপে ইংরাজী, ফরাসি ভাষা ও গণিত শিক্ষা আর কঠোর পরিশ্রম। এজন্য তিনি প্রতিদিন কলকাতা হতে চন্দননগর লক্ষ্মীগঞ্জের ঘাট হয়ে নৌকা যোগে যাতায়াত করতেন। চন্দননগর ও কলকাতা থেকে বিদেশে রপ্তানি হত চাল, ডাল, চা, তিল, সরষে, পোস্তদানা, তিসি ও আফিম, তসরের থান ও কাটা কাপড়৷ আর আমদানি করতেন হোয়াইট লেড্, জিঙ্ক হোয়াইট, কুইনাইন, ফরাসি মদ৷ সারা ভারত জুড়ে পাইকারি ক্রেতা ছিল দুর্গাচরণের ব্যবসার৷ কানপুর থেকে মুসৌরি৷ চট্টগ্রাম থেকে আগ্রা৷ কলকাতায় তার কেনা ২৯ কাঠা (চৌরঙ্গীর) জমি, কলুটোলার পাঁচতলা বাড়ি ও আরও অনেক সম্পত্তি তার অসীম কৃতিত্বের সাক্ষ্য বহন করছে৷ চন্দননগর স্ট্র্যান্ডের উপর জোড়া-ঘাট,গঙ্গার উপর জেটি তারই টাকায় তৈরি হয়৷ সেবাপরায়ণতায় দুর্গাচরণ ছিলেন সকলের অনুসরণীয়৷ চন্দননগরের সবরকমের জনহিতকর প্রতিষ্ঠানের সঙ্গে ঘনিষ্ঠ যোগ ছিল। তিনি প্রথম দাতব্য আয়ুর্বেদীয় চিকিৎসালয় স্থাপন করেন। দারিদ্র্যের জন্য নিজে উচ্চশিক্ষা লাভে বঞ্চিত হলেও তার শিক্ষক গোপালচন্দ্র দাসের সাহায্যে 'একল দুর্গা'(Ecole Durga) নামে ছেলেদের জন্য বিদ্যালয়ের সূচনা করেন। যেটি বর্তমানে দুর্গাচরণ রক্ষিত বিদ্যালয় নামে পরিচিত। ১৮৭২ খ্রিস্টাব্দে চন্দননগর 'লোকাল কাউন্সিলে'র সভ্য হন এবং ১৮৭৯–৯৫ খ্রিস্টাব্দ পর্যন্ত তিনি তার সভাপতি পদে থেকে ফরাসি শাসকগোষ্ঠীকে পরামর্শ দান করেন।
১৮৮৩ খ্রিস্টাব্দে অবৈতনিক জজ ও ম্যাজিসেট্রট হন। তার বিদ্যানুরাগের জন্য প্যারিসের ফরাসি সাহিত্য পরিষদ তাঁকে সম্মানিত সভ্যপদ (Officer de Academie) অর্পণ করে পদক পাঠান। তার জনহিতকর মহান কাজ ও ফরাসি সরকারের প্রতি সুসম্পর্কের স্বীকৃতি স্বরূপ তিনিই প্রথম চন্দননগরবাসী ভারতীয় যিনি ১৮৮৯ খ্রিস্টাব্দে কম্বোজ ফরাসি সমাজ কর্তৃক Chevalier de ordere Royale du Cambodge উপাধিতে ভূষিত হন এবং ফরাসি সরকার ১৮৯৬ খ্রিস্টাব্দের ৬ ই জুন বহুসম্মানাস্পদ লেজিয়ঁ দনার (Chevalier-la-legion d'houneur) দ্বারা সম্মানিত হন।
দুর্গাচরণ রক্ষিত মাত্র ৫৬ বৎসর বয়সে ১৮৯৬ খ্রিস্টাব্দের ২৭ শে আগস্ট বসন্তরোগের কারণে পরলোক গমন করেন। ফরাসি সরকার তার পারলৌকিক ক্রিয়াতেও রাজকীয় সম্মান প্রদর্শন করে।
বোয়ালদাড় ইউনিয়ন

বোয়ালদাড় ইউনিয়ন বাংলাদেশের রংপুর বিভাগের দিনাজপুর জেলার হাকিমপুর উপজেলার অন্তর্গত একটি ইউনিয়ন পরিষদ। এটি ৪৩.৯০ কিমি২ (১৬.৯৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৮৮২ জন। ইউনিয়নটিতে মোট গ্রামের সংখ্যা ৩০টি ও মৌজার সংখ্যা ১৯টি।
আলীহাট ইউনিয়ন

আলীহাট ইউনিয়ন বাংলাদেশের রংপুর বিভাগের দিনাজপুর জেলার হাকিমপুর উপজেলার অন্তর্গত একটি ইউনিয়ন পরিষদ। এটি ৭৫.৬৫ কিমি২ (২৯.২১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৮৮২ জন। ইউনিয়নটিতে মোট গ্রামের সংখ্যা ৩৯টি ও মৌজার সংখ্যা ২৯টি।
সাম্প্রতিককালে হাকিমপুরে লৌহ খনি আবিষ্কৃত হয়েছে। আলীহাট ইউনিয়নের ইসবপুর গ্রামে প্রায় ছয় বছর ধরে পরীক্ষা নিরীক্ষা করার পরে ২০১৯ সালে এটি আবিষ্কার করা হয়। খনিতে লোহার পাশাপাশি ক্রোমিয়াম, নিকেল উপস্থিতি সম্বন্ধে নিশ্চিত হওয়া গিয়েছে। এমনকি খনিটিতে স্বর্ণও পাওয়া যেতে পারে বলে আশা করা যাচ্ছে।
বেলাইচণ্ডি ইউনিয়ন

বেলাইচন্ডি ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। 
ইউনিয়নটি ৩৫.৭৩ বর্গ কি. মি. (১৩.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৮৮২ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭ টি।
ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭ টি।
গ্রামগুলো হলো :
১। বাঘাচোড়া
২।বেলাইচন্ডি কুঠিপাড়া
৩।জগন্নাথপুর
৪। কৈপুলকি
৫। সোনা পুকুর
৬। বেলাইচন্ডি
৭। উত্তর হরিরামপুর 
বেলাইচন্ডি ইউনিয়নে ৮ টি হাট/বাজার রয়েছে। হাটগুলো হলো :
১। বেনীর হাট 
২।গোপালগঞ্জ হাট 
৩।চাকলার হাট 
৪।জাকেরগঞ্জ হাট 
৫। সুন্দরপীর হাট 
৬। দেলাদলা হাট 
৭। বেলাইচন্ডী বাসস্ট্যান্ড 
৮। ক্যানেলের হাট।
যয়নব বিনতে আবি সালামা

যয়নব বিনতে আবি সালামা (আরবি: زینب بنت ابی سلمة) মুহাম্মদের স্ত্রী উম্মে সালামার আগের সংসারের সন্তান ছিলেন। তিনি ফকীহ ও মুহাদ্দিস ছিলেন। 
তার পূর্ব নাম ছিল বাররাহ। মুহাম্মদ তার নাম পাল্টে যয়নব রাখেন। তিনি মাখযুম গোত্রের ছিলেন। 
বংশ নিম্নরূপ: যয়নব বিনতে আবী সালামাহ আবদুল্লাহ ইবনে আবদুল আসাদ ইবনে হিলাল ইবনে আবদুল্লাহ ইবনে উমর ইবনে মাখজুম। 
তিনি উম্মে সালমার গর্ভ থেকে (বর্তমান ইথিওপিয়া) জন্মগ্রহণ করেছিলেন এবং কিছু সময় পরে তিনি মদীনায় হিজরত করে চলে আসেন। আসমা বিনতে আবি বকর তাকে বুকের দুধ পান করান।
তিনি নবী করীম, নিজের মা, যয়নব বিনতে জাহাশ,উম্মে হাবিবা, আয়েশাসহ অনেকের কাছ থেকে দ্বীনি শিক্ষা অর্জন করেন।
৪র্থ হিজরিতে যয়নবের বাবা আবু সালামার মৃত্যুবরণ হলে উম্মে সালামাহ মুহাম্মদের সাথে বিবাহ চুক্তিতে এসেছিলেন। তখন যয়নব শিশু ছিল। তিনি তাঁর মার সাথে মুহাম্মাদ এর কাছে এসেছিলেন। নবী মুহাম্মাদ তাকে ভালবাসতেন। যখন পায়ে হাঁটতে শুরু করেছিলেন তিনি মুহাম্মদ এর কাছে আসতেন। তিনি যখন গোসল করতেন, তখন নবী তাঁর মুখে পানি ছিটিয়ে দিতেন। বলা হয়ে থাকে যে, এটি তার জন্য আশীর্বাদ ছিল। তার মুখের উজ্জ্বলতা বুড়ো বয়স পর্যন্ত অবশিষ্ট ছিল।
তিনি অনেক হাদীস বর্ণনা করেছেন। নবী করীম(সা.), উম্মাহাতুল মু’মেনীনদের কাছ হাদীস শুনে সংরক্ষণ করে রেখেছিলেন এবং পরবর্তীতে তা বর্ণনা করেন।
ইবনে আব্দুর বার বলেন,“তিনি তার সময়ে মহিলাদের মধ্যে সবচেয়ে বেশি জ্ঞানী ছিলেন।” 
আবু রাফে’ বলেন,“আমি যখন মদিনার কোন মহিলা ফকীহের নাম বলতাম, তখন যয়নব বিনতে আবি সালামাহর নাম বলতাম।”
তার কাছ থেকে অনেকে হাদীস বর্ণনা করেছেন। তাদের মধ্যে উল্লেখযোগ্য হলো- আলী ইবেন হুসাইন, কাসেম ইবনে মুহা্ম্মদ,আবু কলাবাহ আল জারমী, কালীব ইবেন ওয়ায়েল, মুহাম্মদ ইবনে আমর ইবনে আতা, উবায়দুল্লাহ ইবনে আব্দুল্লাহ ইবনে আতা, ইরাক ইবনে মালিকসহ অনেকেই।
তিনি আবদুল্লাহ ইবনে জামআ ইবনে আসওয়াদ আল-আসাদীকে বিয়ে করেছিলেন। তার দুটি পুত্রসন্তান ছিল। যার একজনের নাম ছিল আবু উবায়দাহ। ৬৩ হিজরীতে হাররাহ যুদ্ধে উভয়জন শহীদ হয়ে ছিলেন।
ছেলেদের মৃত্যুর পরে তিনি কয়েক বছর বেঁচে ছিলেন এবং ৭৪ হিজরি মুতাবেক ৬৯৪ খ্রিস্টাব্দে তিনি মৃত্যুবরণ করেন। এটি ছিল তারিকের শাসনের সময়। ইবনে উমর তার জানাজায় অংশ নিয়েছিলেন। জান্নাতুল বাকীতে তিনি তাকে দাফন করা হয়।
বহনি

বহনি হচ্ছে আসামের দেশীয় জনগোষ্ঠী মুসলমানদের পরম্পরাগত খাদ্য। অবিভক্ত গোয়ালপাড়া জেলার সাথে মেঘালয়ের গারোপাহাড়ের সমতল ভূমিতে বসবাস করা দেশী জনগোষ্ঠীর মুসলমানদের পরম্পরাগত খাদ্য। একে বকুনিও বলা হয়। বহনি তৈরি করা এবং খাওয়ার উপযুক্ত সময় ভাদ্র মাস যদিও ভিন্ন মাসেও খাওয়া যায়।
বহনির কারণে বরো ধান বিশেষভাবে উপযোগী যদিও অবিভক্ত গোয়ালপাড়ায় উৎপন্ন হওয়া কাতারি, মালসিরা, গরিয়া ধানেরও ব্যবহার হয়। প্রথমে ধানটি জলে ভিজিয়ে (তিতাতে) দেওয়া হয়। ধানটি জল থেকে তুলে এনে ঘরে গজালি হ'তে রাখা হয়। ধান একরাত ভিজিয়ে দিয়ে পরদিন জল থেকে ধানটি তুলে মজিয়াতে কলাপাতার উপর ছড়িয়ে দিয়ে কলাপাতা মুড়ে ঢেকে দিতে হয়। তার উপর বস্তা দিয়ে ইট বা তেমন কোনো ওজন দিয়ে চাপ দিয়ে রাখলে ৩/৪ দিন পরে গজালি হয়। গজালি হওয়া ধানটি রোদে ভালকরে শুকাতে হয়। গজালি হওয়া ধানটি আবার রোদে শুকাতে হয়, শুকোবার পরে ধানটি ঢেঁকী, উখলি বা উরালে পার দিয়ে তুঁষ এবং চাল পৃথক করা হয়। তুঁষটি ভালমতো রাখা হয়। চালগুলি আবার জলে ভিজিয়ে দেওয়া হয়। তিতানো চালটি উখলি বা ঢেঁকীতে গুড়ো করা হয়। চালের গুড়োটি ভালমতো একটি ভিন্ন পাত্রে রাখা হয়। গজালি হওয়া ধানের তুঁষটি জলে তিতাতে দেওয়া হয় এবং সেই জলটি অন্য একটি পাত্রে রাখা হয়। পাত্রটির তলায় প্রথমে কঁাঠালপাতার একটি আস্তরণ দিয়ে তার উপর রান্না করা ভাতের সাথে তুঁষের জল এবং চাউলের গুঁড়ো মিশিয়ে রেখে দেওয়া হয়। বহনি রাখার দিনটিতে খাওয়া হয় না। তৃতীয় দিনে বহনির স্বাদ অতি মধুর হয় এবং এলানো ভাব হয়। চতুর্থ দিনে বহনি নিচাযুক্ত হয়। 
ধর্মীয় কারণে 'বহনি'কে দেশীরা নিচা বলে অভিহিত করে খাদ্য তালিকাতে স্থান দিয়েছে। সেই সত্যতাকে অস্বীকার না করে অন্যদিকে ধর্মীয় প্রতিবন্ধকতাও উপেক্ষা না করে খাদ্যটিকে সরাসরি নিচা বা রাগিয়াল বলে না ভেবে মন মাতানো খাদ্য হিসাবে দেখা যায়।
মুত্তালিব ইবনে আবদে মানাফ

মুত্তালিব ইবনে আবদে মানাফ মুহাম্মদের পিতামহ আব্দুল মুত্তালিবের চাচা ছিলেন। হাশিম ইবনে আবদে মানাফের ভাই।
মুত্তালিব ইবনে আবদে মানাফ ইবনে কুসাই ইবনে কিলাব ইবনে মাররাহ ইবনে কা’ব ইবনে লুয়াই ইবনে গালিব ইবনে ফিহির ইবনে মালিক ইবনে নাজার ইবনে কিনানা ইবনে খুযায়মা ইবনে মুদরিকা ইবনে ইলয়াস ইবনে মুদির ইবনে নাজার ইবনে মা’দ ইবনে আদনান। 
তিনি মক্কায় জন্মগ্রহণ করেন।
পিতা আবদে মানাফ ইবনে কুসাই। মাতা সালমা বিনতে আমর। 
আব্দুল মুত্তালিবকে হাশেম ইবনে আবদে মানাফের মৃত্যুর পর তার মা মাতুতালয় ইয়াসরিবে (মদীনা)নিয়ে যান। যেখানে তার লালন-পালন করা হয়। যখন আব্দুল মুত্তালিব কিছু বড় হোন, তার চাচা মুত্তালিব ইবনে আবদে মানাফ তাকে মদীনা থেকে নিয়ে আসতে যান। যখন তার ভাতিজাকে দেখেন তিনি কাঁদতে থাকেন। তার মা সালমা বিনতে আমরের অনুমতি নিয়ে তাকে মক্কায় নিয়ে আসেন।কিন্তু কিছুদিন পর তারও মৃত্যু হয়ে যায়।
৫১০খ্রীস্টাব্দে তিনি মৃত্যুবরণ করেন।
স্মৃতির পরশ

স্ম়ৃতির পরশ () ১৯৫৬ সালে মুক্তি পাওয়া একটি অসমীয়া ছায়াছবি। বরুয়া আর্ট প্রোডাকশনের ব্যানারে ছবিটি প্রযোজনা করে গৌরী শংকর হিম্মৎসিংকা এবং পরিচালনা করেন নিপ বরুয়া। নিপ বরুয়া পরিচালিত এটি প্রথম ছবি। এটি ছবিতে প্রথমবার হিন্দীগান এবং সম্পূর্ণ বিহুগীত এবং নাচ সংযোজন করা হয়েছিল।
ছবিটির সঙ্গীত পরিচালনা করেছিলেন ব্রজেন বরুয়া। সঙ্গীত পরিচালক রূপে এগুলি ব্রজেন বরুয়ার প্রথম ছবি। গান ছিল সাতটা; এর দুটি হিন্দী গান। এগুলিই ছিল অসমীয়া ছবিতে প্রথম হিন্দী গানের সংযোজন। সেই সময়ের হিন্দীগানের জনপ্রিয়তা দেখি ব্যবসায়িক দৃষ্টিভঙ্গীতে সঙ্গীত পরিচালক ব্রজেন বরুয়া এমন ছবিটিতে হিন্দীগানের সংযোজন করতে পারেন। ছবিটির অনেকগুলি গান তখন অতি জনপ্রিয় হয়েছিল। অসমীয়া ছবিতে প্রথমবারের জন্য বিহুনাচ দেখানো হয়েছিল রুণুমী ছবিতে; কিন্তু এই নাচ দেখানো হয়েছিল অতি কম সময়ের জন্য। 'স্মৃতির পরশ'য়ে প্রথমবার সম্পূর্ণ একটি বিহুগীত এবং নাচ সংযোজন করা হয়েছিল।
চন্দা জোগ

চন্দা জয়ন্ত জোগ হচ্ছেন একজন ভারতীয় জ্যোতির্পদার্থবিজ্ঞানী। তিনি ব্যাঙ্গালোরস্থিত ভারতীয় বিজ্ঞান প্রতিষ্ঠান অর্থাৎ আইআইএসসিতে কর্মরত। তাঁর গবেষণাক্ষেত্র হচ্ছে-তারকাপুঞ্জীয় গতিবিজ্ঞান (Galactic Dynamics), ইন্টারএক্টিং অ্যান্ড ষ্টার বাষ্ট তারকারাজ্য, এবং অন্তবর্তী আণবিক মেঘ৷ তারকারাজ্য এবং তারকাপুঞ্জীয় গতিবিজ্ঞান সম্পর্কিত প্রায় ৮৫টি নিবন্ধ তিনি প্রকাশ করেছেন।
মহারাষ্ট্রর কালবেতে তিনি শৈশবের অধিকাংশ সময় পার করেন। তাঁর বাবা একজন বৈদ্যুতিক প্রকৌশলী ছিলেন।
ষ্টনি ব্রুক বিশ্ববিদ্যালয়ের থেকে তিনি ডক্টরেট ডিগ্রী অর্জন করেন। প্রিন্সটনে তিনি পোষ্ট ডক্টরাল সভ্য হিসাবে এবং ভার্জিনিয়ায় অধ্যাপক হিসাবে দায়িত্ব পালন করেন। ১৯৮৭ সালে তিনি ভারতে ফিরে আসেন এবং ভারতীয় বিজ্ঞান প্রতিষ্ঠান, আইআইএসিতে কর্মজীবন অব্যাহত রাখেন। জ্যোতিপদার্থর্বিজ্ঞানের বিভিন্ন ক্ষেত্র যেনে-নক্ষত্র-গ্যাস অস্থিরতা এবং তারকারাজ্যের উলম্ব-কাঁহী গতিবিজ্ঞান, সমতাবিহীন তারকারাজ্য, এবং আন্তঃক্রিয়াশীল তারকারাজ্যের গতিবিজ্ঞানে (dynamics of interacting galaxies) উল্লেখ্য কাজ করেছেন।
রূপমঞ্জরী ঘোষ

রূপমঞ্জরী ঘোষ (ইংরাজী: Dr. Rupamanjari Ghosh) হচ্ছেন উত্তরপ্রদেশস্থিত শিব নদের বিশ্ববিদ্যালয়ের উপাচার্য৷ নতুন দিল্লীস্থ জওহরলাল নেহরু বিশ্ববিদ্যালয়ের "স্কুল অব ফিজিকাল সায়েন্স"য়ে তিনি একজন পদার্থ বিজ্ঞানের অধ্যাপক এবং ডিন ছিলেন৷ তাঁর গবেষণাক্ষেত্রের মূল বিষয়সমূহ হচ্ছে পরীক্ষামূলক এবং তাত্ত্বিক কোয়ান্টাম আলোকবিজ্ঞান, লেজার পদার্থ বিজ্ঞান, অরৈখিক আলোকবিজ্ঞান, এবং কোয়ান্টাম তথ্য, কোয়ান্টাম পরিমাপন এবং চুম্বকীয়-আলোকবিজ্ঞান৷
রূপমঞ্জুরী ঘোষ হচ্ছেন একজন গবেষক, শিক্ষক, বক্তা এবং একজন শিক্ষা প্রশাসক৷ তিনি কলকাতা বিশ্ববিদ্যালয়ের অধীনস্থ রাজাবাজার বিজ্ঞান মহাবিদ্যালয় থেকে পদার্থ বিজ্ঞানে স্নাতক এবং স্নাতকোত্তর ডিগ্রী অর্জন করেছিলেন। তারপর নিউইয়র্কের রচেষ্টার বিশ্ববিদ্যালয় থেকে কোয়ান্টাম অপটিকসে ডক্টরেট ডিগ্রী লাভ করেন। তিনির গবেষণার বিচরণক্ষেত্র হচ্ছে পরীক্ষামূলক এবং তাত্ত্বিক কোয়ান্টাম আলোকবিজ্ঞান, লেজার পদার্থ বিজ্ঞান, অরৈখিক আলোকবিজ্ঞান, এবং কোয়ান্টাম তথ্য, কোয়ান্টাম পরিমাপন এবং চুম্বকীয়-আলোকবিজ্ঞান। প্রফেসর লিওনার্ড মেণ্ডেলের সাথে দ্বি-ফোটন ইন্টারফারেন্স বিষয়ে সম্পন্ন করা অগ্রগণ্য কর্মই কোয়ান্টাম অপটিকস এবং কোয়ান্টাম তথ্যের এক নতুন দিকের সূচনা করেছে। ডক্টরেট ডিগ্রী সম্পূর্ণ করে উঠে তিনি ভারতে চলে আসেন এবং জওহরলাল নেহরু বিশ্ববিদ্যালয়ের "স্কুল অব ফিজিকল সায়েন্সেস"য়ে যোগদান করেন। সেখানে তিনি কয়েকটি গুরুত্বপূর্ণ পদের কার্যনির্বাহ করেন।
২০১২ সালে তিনি শিব নদের বিশ্ববিদ্যালয়ের স্কুল অব ন্যাচরাল সায়েন্সের প্রতিষ্ঠাতা সঞ্চালক হিসাবে যোগদান করেন। বিগত বছরে তিনি প্রতিষ্ঠানটির লক্ষ্য এবং উদ্দেশ্যসমূহ নতুনভাবে গড়ে দিয়েছেন। ২০১৬ সালে তিনি শিক্ষা প্রতিষ্ঠানটির উপাচার্যের পদে অধিষ্ঠিত হন। বিজ্ঞান এবং বিজ্ঞানের গবেষণাক্ষেত্রে উল্লেখযোগ্য অগ্রণী অবদান দেওয়া ছাড়াও তিনি নবম এবং দশম শ্রেণীর জন্য NCERT প্রস্তুত করা বিজ্ঞান বিষয়ের পাঠ্যপুথি প্রণয়নের ক্ষেত্রে মুখ্য উপদেষ্টা হিসাবে কাজ করেছেন। 
রূপমঞ্জুরী ঘোষকে ২০০৮ সালে "শ্রীশক্তি বিজ্ঞান সম্মান" প্রদান করা হয়েছিল।
গৃহশোভা

গৃহশোভা হলো ভারতীয় নারীদের উদ্দেশ্যে একটি দ্বি-সাপ্তাহিক সাময়িক পত্রিকা।
"গৃহশোভা" ১৯৭৯ সালে দিল্লী প্রেস কর্তৃক মাসিক পত্রিকা হিসাবে শুরু হয়েছিল। প্রতিষ্ঠার পর থেকেই "গৃহশোভা" দেশের হিন্দি অঞ্চলের পাঠকদের কাছে ব্যাপক উপভোগ্যতা লাভ করে। গৃহশোভারর সদর দফতর নয়াদিল্লীতে অবস্থিত। সাময়িকীটি মহিলাদের সমস্যাগুলোর দিকে নজর রাখে এবং প্রায়শই বর্ণনামূলক ছোট গল্প, ফ্যাশন, রেসিপি, পরামর্শ কলাম প্রকাশের পাশাপাশি সমাজ ও বর্তমান ঘটনাবলী নিয়ে মন্তব্য প্রদান করে। এতে ঘরের কাজ, রান্না, বুননকার্য, অভ্যন্তরীণ সজ্জা, সৌন্দর্য যত্ন, পোশাকে নকশা, শখ এবং হস্তশিল্প কাজের পাশাপাশি নারীদের সামাজিক, জাতীয় এবং সর্বজনীন বিষয়গুলি বুঝতে সহায়তা করে থাকে।
যদিও এটি প্রথমে হিন্দি ভাষায় শুরু হয়েছিল, তবে বাংলা, গুজরাটি, কন্নড়, মালয়ালম, মারাঠি, তামিল এবং তেলুগু ভাষায় এর সংস্করণ রয়েছে। জুলাই এবং ডিসেম্বর ২০০০ সালের মধ্যে "গৃহশোভা" ৩,৩৩৩,৬৫১ কপি পত্রিকা প্রকাশ করে ভারতের দ্বিতীয় সেরা-বিক্রিত নারীদের পত্রিকার স্থান লাভ করে।
অঙ্কিত তিওয়ারি

অঙ্কিত তিওয়ারি (জন্ম ৭ ডিসেম্বর ১৯৮৬) হলেন একজন ভারতীয় নেপথ্য সঙ্গীতশিল্পী, সঙ্গীত পরিচালক ও সুরকার। তিনি বিজ্ঞাপনের জিঙ্গেল ও টেলিভিশন অনুষ্ঠানের আবহ সঙ্গীতের মধ্য দিয়ে তার কর্মজীবন শুরু করেন। পরবর্তী কালে তিনি "দো দুনি চার" (২০১০) ও "সাহেব, বিবি অউর গ্যাংস্টার" (২০১১) চলচ্চিত্রের সুরারোপের মধ্য দিয়ে চলচ্চিত্রে কাজ শুরু করেন।
২০১৩ সালে তিনি শ্রেষ্ঠ সঙ্গীত পরিচালক ও শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন এবং সঙ্গীত পরিচালক বিভাগে পুরস্কৃত হন। ২০১৪ সালে তিনি মোহিত সুরির "এক ভিলেন" চলচ্চিত্রে "গালিয়াঁ" গানটির সুর করেন এবং গানটিতে কণ্ঠ দেন। গানটির জন্য তিনি শ্রেষ্ঠ সঙ্গীত পরিচালক ও শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন এবং নেপথ্য কণ্ঠশিল্পী বিভাগে পুরস্কার লাভ করেন।
অঙ্কিত তিওয়ারি ১৯৮৬ সালের ৭ই ডিসেম্বর উত্তর প্রদেশের কানপুরে জন্মগ্রহণ করেন। তার পিতামাতার "রাজু সুমন অ্যান্ড পার্টি" নামে কানপুরে একটি সঙ্গীত দল রয়েছে, যারা ধর্মীয় গান পরিবেশনা করে থাকেন। তার মা ভক্তিমূলক গানের গায়িকা। তার পিতামাতার ইচ্ছা ছিল প্রথমে তার লেখাপড়া সমাপ্ত করা, কিন্তু সঙ্গীতের প্রতি তার অনুরাগের কারণে তারা তাকে পেশাদারি প্রশিক্ষণ প্রদান করেন। তিনি বিনোদ কুমার দ্বিবেদীর নিকট ধ্রুপদী সঙ্গীতের তালিম নেন এবং পরে পিয়ানো, ধ্রুপদ ও পশ্চিমা ধারার গানের প্রশিক্ষণ নেন। তিনি সে সময়ে একাধিক স্থানীয় সঙ্গীত প্রতিযোগিতায় বিজয়ী হন।
২০১২ সালে অঙ্কিত তিওয়ারি মহেশ ভাট এবং "আশিকি ২" চলচ্চিত্রের পরিচালক মোহিত সুরির নিকট "সুন রাহা হ্যায়" শীর্ষক গানটি বর্ণনা করেন। ২০১৩ সালে গানটি তার কণ্ঠে রেকর্ড করা হয় এবং শ্রেয়া ঘোষাল গানটির নারী সংস্করণে কণ্ঠ দেন। তিনি গানটির জন্য বিপুল সমাদৃত হন এবং একাধিক পুরস্কার ও মনোনয়ন লাভ করেন। এই গানটির জন্য তিনি মিথুন শর্মা ও জিৎ গাঙ্গুলীর সাথে যৌথভাবে তার প্রথম শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন। এছাড়া তারা যৌথভাবে শ্রেষ্ঠ সঙ্গীত পরিচালক বিভাগে আইফা পুরস্কার ও জি সিনে পুরস্কারও অর্জন করেন। সঙ্গীত পরিচালনা ছাড়াও তিনি এই গানে কণ্ঠ দিয়ে শ্রেষ্ঠ পুরুষ নেপথ্য কণ্ঠশিল্পী বিভাগে আরেকটি ফিল্মফেয়ার পুরস্কারের মনোনয়ন লাভ করেন। একই বছর তিনি সচিন গুপ্তর সুরে "ইশাক" চলচ্চিত্রের "আগ কা দরিয়া" গানে কণ্ঠ দেন। এটি অন্য কোন সুরকারের সুরে গাওয়া তার প্রথম গান।
২০১৪ সালে তার সবচেয়ে সফল গান হল মোহিত সুরির "এক ভিলেন" চলচ্চিত্রের "গালিয়াঁ"। তিনি নিজেই গানটির সুর করেন এবং গানটিতে কণ্ঠ দেন। গানটি সমালোচনামূলক এবং বাণিজ্যিকভাবে সফলতা লাভ করে। "কইমই"-এর মোহর বসু গানটি "এটি এই অ্যালবামের সবচেয়ে আকর্ষণীয় গান" হিসেবে উল্লেখ করে বলেন, "তিওয়ারির সঙ্গীতায়োজন ও কণ্ঠ গানটিতে প্রয়োজনীয় সূক্ষ্মতা যোগ করেছে এবং তিনি যা তৈরি করেছেন তা সত্যই অসাধারণ!"। গানটির জন্য তিনি শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার, স্টার গিল্ড ও স্টারডাস্ট পুরস্কার লাভ করেন। এছাড়া তিনি শ্রেষ্ঠ সঙ্গীত পরিচালক বিভাগে তার দ্বিতীয় ফিল্মফেয়ার পুরস্কারের মনোনয়ন লাভ করেন। একই বছর তিনি অর্জুন জন্যের সুরকৃত "দিল রঙ্গিলা" চলচ্চিত্রের "নিল্লু নিল্লু" গানে কণ্ঠ দেন। এটি তার গাওয়া প্রথম কন্নড় ভাষার চলচ্চিত্রের গান।
অঙ্কিত তিওয়ারি ২০১৮ সালের ২৩শে ফেব্রুয়ারি কানপুরে হিন্দু রীতি মোতাবেক পল্লবী শুকলাকে বিয়ে করেন। অঙ্কিতের দাদীর পছন্দে তারা একে অপরের সাথে সাক্ষাৎ করেন এবং পারিবারিকভাবে তাদের বিয়ে ঠিক হয়। ২০১৮ সালের ২৮শে ডিসেম্বর তাদের কন্যা সন্তানের জন্ম হয়।
ফেমিনা (ভারত)

ফেমিনা টাইমস গ্রুপের সম্পূর্ণ মালিকানাধীন পার্শ্ব-সংস্থা ওয়ার্ল্ডওয়াইড মিডিয়ার মালিকানাধীন একটি ভারতীয় ম্যাগাজিন প্রায় ছয় দশক ধরে দেশের অন্যতম প্রাচীন এবং সুপরিচিত নারীদের সাময়িকী "ফেমিনা" প্রকাশিত হচ্ছে। এটি সম্পর্ক, পেশা, ফ্যাশন, সৌন্দর্য, এবং মহিলাদের অর্জনকারীরা যারা তাদের পছন্দের ক্ষেত্রগুলিতে একটি চিহ্ন রেখে গেছেন সহ বিভিন্ন বিষয়ের বিস্তৃত বর্ণনা প্রকাশ করে যাচ্ছে। ফেমিনা ভারতের ফেসবুকে ২.৯ মিলিয়ন, ইনস্টাগ্রামে ৯৩৭,০০০, এবং টুইটারে ৫৯৯,০০০ ফলোয়ার রয়েছে। 
দ্বিমাসিক পত্রিকাটি ফেমিনা হিন্দি, ফেমিনা বাংলা এবং ফেমিনা তামিল শাখাসহ বিভিন্ন অঞ্চলে ছড়িয়ে পড়ে।
এর কয়েকটি উল্লেখযোগ্য বৈশিষ্ট্য হলো ফেমিনা বিউটি অ্যাওয়ার্ডস, ফেমিনা উইমেন অ্যাওয়ার্ডস, ফেমিনা স্টাইলিস্টা, ফেমিনা শোকেজ, এবং আরও কয়েকটি।
"ফেমিনা" ১৯৫৯ সালে প্রতিষ্ঠিত হয়েছিল। সাময়িকীটি ১৯৫৯ সালের জুলাইয়ে প্রথম প্রকাশিত হয়েছিল। এটি ১৯৬৪ সাল থেকে ফেমিনা মিস ইন্ডিয়া বিউটি প্রতিযোগিতার আয়োজন ও স্পনসর করেছে। ১৯৯৪ থেকে ১৯৯৯ সাল পর্যন্ত এটি এলিট মডেল লুক প্রতিযোগিতায় পাঠাতে কোনও ভারতীয় প্রতিযোগীকে ফেমিনা লুক অব দ্য ইয়ার প্রতিযোগিতার স্পনসর করেছিল।
"ট্রেন্ড" এবং "ফ্লেয়ারের" মতো ম্যাগাজিনে সম্পাদক হিসাবে কাজ করার পরে ফ্রেইন তাল্যখান ১৯৫৯ সালে ফেমিনার সম্পাদক হন, যখন "ফ্লেয়ারকে" টাইমস অফ ইন্ডিয়া গ্রুপ কর্তৃক ক্রয় করা হয়েছিল। তার সম্পাদনাকালীন সময়ে কর্মীরা হলেন ইনা সেন, বিমালা পাতিল, অনিতা সরকার এবং নিনা মার্চেন্ট। পাতিল ১৯৭৩ সালে ফেমিনার সম্পাদক হন, এবং পরবর্তী ২০ বছর এই পদে থাকেন। পাতিলের পরে সতী সরান ছিলেন, যিনি ১৯৯৩ থেকে ২০০৫ সাল পর্যন্ত সম্পাদক হিসাবে দায়িত্ব পালন করেছিলেন। অ্যামি ফার্নান্দেজ ২০০৫ থেকে ২০০৭ সাল পর্যন্ত দু'বছর সংক্ষিপ্ত সময়ের জন্য এই পদে অধিষ্ঠিত ছিলেন এবং তারপরে ম্যাগাজিনের বর্তমান সম্পাদক হিসাবে দায়িত্ব পালন করছেন তানিয়া চৈতন্য।
১৯৮০ এর দশকের শেষের দিকে একটি নতুন কলাম চালু করা হয়েছিল, বিশেষত মহিলারা যে কোনও ধরনের যৌন জটিলতার সম্মুখীন হতেন তা নিয়ে প্রশ্ন করতে পারতেন। ডা. প্রকাশ কোঠারি এবং ডা. মাহিন্দর ভাস্তা মতো স্ত্রীরোগ বিশেষজ্ঞরা প্রশ্নগুলোর জবাব দিতেন।
মৌমিতা দত্ত

মৌমিতা দত্ত একজন ভারতীয় পদার্থ বিজ্ঞানী। তিনি মহাকাশ প্রয়োগ কেন্দ্র (Space Applications Centre,SAC), এবং আহমেদাবাদস্থিত ভারতীয় মহাকাশ গবেষণা সংস্থায় বিজ্ঞানী/প্রকৌশলী হিসাবে কর্মরত৷ তিনি আলোকীয় এবং ইনফ্রারেড সংবেদক/সরঞ্জামের বিকাশ এবং পরীক্ষণের সাথে জড়িত (cameras and imaging spectrometers)৷ ২০১৪ সালের বিখ্যাত মঙ্গলযান মিশনের সাথে তিনি জড়িত ছিলেন। মঙ্গলযান মিশনের পাঁচটা পেইলোডের একটি পেইলোডের (Payload) বিকাশের ক্ষেত্রে তিনি গুরুত্বপূর্ণ অবদান রাখেন।
দত্ত কলকাতায় বড়ো হয়েছিলেন। ছাত্রী অবস্থাতেই তিনি চন্দ্রযান-১ অভিযানের বিষয়ে পড়তে শুরু করেন। এবং ২০০৪ সালে ভারতীয় মহাকাশ গবেষণা সংস্থায় যোগদান করার ইচ্ছা ব্যক্ত করেছিলেন। পদার্থ বিজ্ঞানের প্রতি থাকা বিশেষ আকর্ষণ দত্তকে প্রকৌশলী হ'তে প্রেরণা যুগিয়েছিল। তিনি মঙ্গল অভিযান প্রকল্পের প্রকল্প সঞ্চালক হিসাবে কাজ করেছেন। কলকাতা বিশ্ববিদ্যালয়ের অধীনস্থ রাজাবাজার বিজ্ঞান মহাবিদ্যালয় থেকে মৌমিতা দত্ত প্রায়োগিক পদার্থ বিজ্ঞানে এম.টেক. ডিগ্রী অর্জন করেন। ২০০৬ সালে তিনি আহমেদাবাদস্থিত "Space Applications Centre"য়ে যোগদান করেন। তখনরথেকেই তিনি অনেকগুলি গুরুত্বপূর্ণ প্রকল্পের সাথে জড়িত হয়েছেন। যেনে-oceansat, Resourcesat, HySAT, চন্দ্রযান ১ এবং মঙ্গলযান। তাঁকে "মিথেন সংবেদক"য়ের প্রকল্প সঞ্চালক হিসাবে নির্বাচন করা হয়েছিল এবং সংবেদকটির সম্পূর্ণ আলোকীয় প্রণালী, বিকাশের দায়িত্ব প্রদান করা হয়েছিল। "মেক ইন ইন্ডিয়া"র আধারে তিনি বর্তমান আলোকীয় সরঞ্জামের দেশীয় বিকাশের ক্ষেত্রে কাজ করছেন। তাঁর গবেষণার ক্ষেত্র গ্যাস সংবেদকের ক্ষুদ্র সংস্করণ নির্মাণের সাথে জড়িত যেখানে আলোকক্ষেত্রের কিছু আধুনিকতম প্রযুক্তি ব্যবহার হয়। 
মহাকাশ বিজ্ঞানী হওয়া ছাড়াও মৌমিতা দত্তের সাহিত্য, সৃজনশীল রচনা, আবৃত্তি এবং সঙ্গীতে উৎসাহ আছে।
নববিধা ভক্তি

নববিধা ভক্তি হচ্ছে শ্রীমদ্ভাগবত পুরাণ এবং অন্যান্য ভক্তিশাস্ত্রে উল্লেখ থাকা নয় ধরনের ভক্তি।
শংকরদেবের একটি শ্লোকে এই নয় ধরনের ভক্তির উল্লেখ আছে-
"শ্রবণং কীর্তনং বিষ্ণোঃ স্মরণং পাদ সেবনম্।
অর্চনং বন্দনং দাস্যং সখ্যমাত্মনিবেদনম্।।"
এই নববিধা ভক্তি হচ্ছে-
ভাব অনুসারেও ভক্তির শ্রেণী বিভাজন-
'ভক্তি' শব্দের সাধারণ অর্থ ঈশ্বর সেবা। ঈশ্বর ছাড়াও দেশভক্তি, মাতৃভক্তি, পিতৃভক্তি ইত্যাদি উল্লেখযোগ্য। আধাত্মিক ক্ষেত্রে ঈশ্বরর সাথে বা ভজনীয় দেবতার প্রতি থাকা গভীর অনুরাগ এবং প্রীতিয়েই ভক্তি। ভক্তি এক মানসিক অবস্থা। ভক্তির স্তর তিনটি শ্রদ্ধা, রতি এবং ভক্তি। গানে চার প্রকার ভক্তির কথা উল্লেখ করা হচ্ছে—
বহুল অর্থে ভক্তির শ্রেণী দুটি-
শরাইঘাট রণ স্মৃতি উদ্যান

শরাইঘাট রণ স্মৃতি উদ্যান উত্তর গুয়াহাটির আগিয়াঠুরিতে আছে। উদ্যানটি ব্রহ্মপুত্র-এর উত্তরপারে আছে। এই উদ্যানটি গুয়াহাটি মহানগর উন্নয়ন কর্তৃপক্ষের তৈরি করা। এই উদ্যানটি শরাইঘাটের যুদ্ধ-এর স্মৃতিতে তৈরি করা যে যুদ্ধ আহোম এবং মোগলদের মধ্যে ১৬৭১ সালে হয়েছিল। উদ্যানটির মধ্যে চারিজন যোদ্ধার ব্রোঞ্জের মূর্তি আছে। পাথরের একটি ফলকে যুদ্ধের অল্প বিবরণও আছে। এগুলি শিল্পী বীরেন্দ্র সিন্‌হা এবং শান্তি নিকেতন-এর নিপুণ শিল্পীদের তৈরি।.
আকাশী গঙ্গা

আকাশী গঙ্গা আসাম-এর নগাঁও জেলা থেকে ৫০ কিলোমিটার পূর্ব-দক্ষিণ দিকে ডবকা-ডিমাপুর পথে অবস্থিত এক জলপ্রপাত৷ সাথে এই অঞ্চলে বহুসংখ্যক প্রত্নতাত্ত্বিক ধ্বংসাবশেষ পাওয়া যায়৷ কালিকা পুরাণে এই অঞ্চলের উল্লেখ আছে বলে জানা যায়৷ 
আকাশী গঙ্গা জলপ্রপাত ডবকা-ডিমাপুর পথে অবস্থিত৷ এটি নগাঁও জেলার পূর্ব-দক্ষিণ দিকে ৫০ কিলোমিটার দূরত্বত অবস্থিত৷ এই অঞ্চলের নিকটবর্ত্তী রেলওয়ে স্টেশনটি হচ্ছে চাপরমুখ৷ 
কিংবদন্তি অনুসারে মহাদেবের পত্নী সতীর বাবা দক্ষ রাজা মহাদেবকে নিজেদের যজ্ঞস্থলে করা অপমান সইতে না পেরে সতী যজ্ঞস্থলে প্রাণত্যাগ করেন। প্রিয়ার বিয়োগে মহাদেব শোকে মুহ্যমান হয়ে পড়েন এবং সতীর মৃতদেহ কাঁধে তুলে নিয়ে বিশ্ব ভ্রমণ করতে থাকেন। এমনমত ঘোরার সময় প্রলয় শুরু হলে ভগবান বিষ্ণু সুদর্শন চক্র দ্বারা মৃতদেহটি ছিন্ন করায় শরীরের অংশগুলি পৃথিবীতে পতিত হয়। সতীর দেহের বিভিন্ন অঙ্গ বিভিন্ন স্থানে পড়ায় সেখানে এক-একটি তীর্থস্থান গড়ে উঠল। এরই একটি অংশ আকাশী গঙ্গায় পড়েছিল বলে জানা যায়৷ লোকবিশ্বাস অনুসারে, আকাশী গঙ্গাই সৃষ্টি করা হ্রদটিতে স্নান করে দেবীর আশীষ পাওয়া যায়৷
এই জলপ্রপাতের আশে পাশে শৈল মন্দিরের ধ্বংসাবশেষও পাওয়া যায়৷ এগুলি দশম এবং বারো শতকের দুটি মন্দিরের অবশেষ বলে জানা যায়৷ কালিকা পুরাণে আকাশী গঙ্গাকে পীঠস্থান বলে উল্লেখ করা হয়েছে। 
আকাশী গঙ্গা বর্তমানে এক পর্যটনস্থল হিসাবে খ্যাত৷ তদুপরি সমগ্র বছর জুড়ে এখানে ভক্তদের সমাগম দেখতে পাওয়া যায়৷ এই স্থান থেকে ব্রহ্মপুত্র নদও দেখতে পাওয়া যায়৷
মাটিয়াবাগ হাওয়াখানা

মাটিয়াবাগ হাওয়াখানা (ইংরাজী: Matiabag Palace or Matiabag Hawakhana) আসাম-এর ধুবড়ী জেলার গৌরীপুর-এর কাছে ৩১নং জাতীয় সড়কের কাছে অবস্থিত। এই ঐতিহ্যপূর্ণ প্রাসাদটি গদাধর নদীর পারে মাটিয়াবাগ টিলার উপর গৌরীপুরের জমিদার রাজা প্রভাত চন্দ্র বরুয়া নির্মাণ করিয়েছিলেন। অবসর বিনোদনের কারণে নির্মাণ করা এই রাজহাভেলিটি মাটিয়াবাগ হাওয়াখানা নামে প্রসিদ্ধ। এই প্রাসাদটিতে ভারতীয় ছায়াছবির আদিপুরুষ স্বরূপ স্বর্গীয় প্রমথেশ চন্দ্র বরুয়া শৈশবকাল কাটান। তদুপরি এখানে বিখ্যাত গোয়ালপাড়িয়া লোকগীতি শিল্পী প্রতিমা বড়ুয়া পাণ্ডে এবং হস্তীকন্যা খ্যাত পার্বতী বড়ুয়া বসবাস করেছিলেন। এখানে অনেক ছায়াছবির শুটিং করা হয়েছে। 
এখন রাজপ্রাসাদটি একটি সংগ্রহশালায় পরিণত করা হয়েছে।
লোকবিশ্বাস মতে এবার রাজা প্রতাপ চন্দ্র বরুয়া (রাঙামাটির জমিদার) শিকার করতে এসে এই স্থানে একটি ভেকুলী একটি সাপকে খেতে থাকার এক অদ্ভুত দৃশ্য দেখা পান। তিনি দেবী মহামায়ার ভক্ত ছিলেন এবং একে দেবী দেওয়া কোনো বিশেষ ইঙ্গিত বলে মেনে নিয়েছিলেন। পরে তিনি এখানে দেবী মহামায়ার একটি মন্দির নির্মাণ করেন এবং এই স্থানটিকে গৌরীপুর বলে নামকরণ করেন ("গৌরী" হচ্ছে মহামায়ার অন্য একটি নাম)। সাথে তিনি নিজ জমিদারির সদর রাঙামাটির (বর্তমান বাংলাদেশে) থেকে গৌরীপুরে স্থানান্তর করেন। যদিও আধুনিক গৌরীপুর শহরের রূপরেখা রাজা প্রতাপ চন্দ্র বরুয়া তৈরি করেছিলেন, এই শহরের সৌন্দর্যবর্দ্ধনর কাজ করেছিলেন প্রভাত চন্দ্র বরুয়া। প্রভাত চন্দ্র বরুয়া অনেক জনহিতকর কাজ করে গিয়েছেন। চিকিৎসালয় নির্মাণ, শিক্ষাবিস্তার, সাহিত্য-সংস্কৃতির পৃষ্ঠপোষকতা করা ছাড়াও তিনি রাস্তা, বাগিচা, পুষ্করিণী এবং অনেকগুলি ভবন নির্মাণ করেছিলেন। তিনি গৌরীপুরে রাজহাভেলি এবং মূলতঃ অবসর বিনোদনের জন্য মাটিয়াবাগ টিলার উপর হাওয়াখানা নির্মাণ করেছিলেন।
ধুবুরী থেকে গৌরীপুর পর্যন্ত দূরত্ব ৯ কি:মি: এবং গুয়াহাটি থেকে গৌরীপুরের দূরত্ব হল ২৬১ কি:মি:। ধুবুরী হচ্ছে গৌরীপুরের নিকটতম রেলওয়ে স্টেশন। এর নিকটতম সক্রিয় বিমানবন্দর হচ্ছে গুয়াহাটি (২৬১ কি:মি:) এবং বাগদোগরা (২২৬ কি:মি:)।
ইলহা দা কুইমাদা গ্রান্ডে

ইলহা দা কুইমাদা গ্রান্ডে বা সর্পদ্বীপ () হচ্ছে ব্রাজিলে অবস্থিত একটি দ্বীপ, যে দ্বীপকে পৃথিবীর ভয়ংকর এবং মারাত্মক দ্বীপ বলা হয়। কেননা এই দ্বীপতে কেবল বিষাক্ত সাপই পাওয়া যায়। ইলহা দা কুইমাদা গ্রান্ডে ব্রাজিলের সাওপাওলো শহর থেকে ৩৩ কিলোমিটার দূরে অবস্থিত। প্রায় এগার হাজার বছর আগে সমুদ্রপৃষ্ঠের উত্থানে ব্রাজিলের মূল ভূ-ভাগ থেকে দূরে একে এক দ্বীপে পরিণত করে। ইলহা দা কুইমাদা গ্রান্ডেতে পাওয়া বিভিন্ন প্রাজাতির সাপের মধ্যে পিট ভাইপার (গোল্ডেন লাঞ্চহেড) অন্যতম। এই সাপ পৃথিবীর বিষাক্ত সাপগুলির মধ্যে অন্যতম এবং এই দ্বীপেই হচ্ছে এই সাপটির প্রধান আবাসস্থল। পৃথিবীর অন্যান্য বিষাক্ত সাপগুলি হাজার হাজার সংখ্যাত এখানে আছে।
১৯২০ সালে ইলহা দা কুইমাদা গ্রান্ডেতে লাইটহাউসের রক্ষক এবং তিন পরিবারের সকল সদস্যকে সাপ দংশন করার পরে ব্রাজিল সরকার এই স্থানে মানুষ যেতে অনুমতি দেয় না। হাজার হাজার পিট ভাইপার থাকা এই দ্বীপে স্থলচর প্রাণী একেবারে নেই বলা যায়। পরিযায়ী পাখি এবং সাগরীয় পক্ষীসমূহ এখানে অবতরণ করলেই সাপগুলির খাদ্য হয়ে যায়‌।
নৌবাহিনীর প্রশিক্ষণপ্রাপ্ত ব্যক্তি কখনোবা লাইটহাউস পর্যন্ত গিয়ে ওপর থেকে নিরীক্ষণ করে যাতে কোনো ব্যক্তি অভিযান বা এডভেঞ্চারের জন্য এই দ্বীপে উপস্থিত হতে না পারে। সাধারণ মানুষের ইলহা দা কুইমাদা গ্রান্ডেতে যাওয়ার অনুমতি নেই যদিও জীববিজ্ঞানী এবং গবেষকরা অনেক কষ্ট করে ব্রাজিল সরকার থেকে অনুমতি লাভ করে কখনো কখনো যান।
হার্হি দেবালয়

হার্হি দেবালয় আসাম-এর লখিমপুর জেলা-এর অন্তর্গত ঢকুয়াখানা শহর থেকে প্রায় চার কি.মি. উত্তর-পূর্বে হার্হি নদীর পারে অবস্থিত এক দেবালয়। ঢকুয়াটিতে প্রচলিত জনশ্রুতি অনুসারে হার্হি শব্দটি পূর্বে "সার্হি" ছিল। এই অঞ্চলের লোকেরা ‘‘সার্হি’’ শব্দটি জাগ্রত অর্থে ব্যবহার করেন। পরে পীঠটির মূল অর্থটি হয়- "জাগ্রত দেবালয়"। 
জনশ্রুতি মতে এই দেবালয় টির অধিস্থাত্রী দেবী হচ্ছেন পূর্বের চুতীয়াদের আরাধ্য দেবী সদেয়া (শদিয়া)র বিখ্যাত তাম্রেশ্বরী মন্দিরের কেঁচাইখাটি গোসাঁনী বা দেবী দিক্করবাসিনী। আহোম-চুতীয়ার শেষ যুদ্ধে চুতীয়ারা পরাস্ত হওয়ায় দেবালয়ের নিরাপত্তা তথা দেবী বিগ্রহের সাথে দেবালয়ত থাকা শিব, দূর্গা, গঙ্গা, মনসা, গণেশ ইত্যাদির শিলামূর্তি এবং বালিকাটা দা, পূজার বিভিন্ন সামগ্রীর সাথে দেবালয়ের সাথে জড়িত বিভিন্ন বৃত্তিধারী মানুষকে সাথে নিয়ে লুইতেদি ভটিয়া হাবুং (বর্তমানের ঢকুয়াখানা) অঞ্চল পায় এবং সেখানে বিগ্রহাদি স্থাপন করে নিয়মিত পূজা করতে থাকে। অবশ্য পরের পর্যায়ে দেবালয়টি আহোম স্বর্গদেউদের পৃষ্ঠপোষকতা লাভ করেছিলেন বলে জানা যায়। রুদ্রসিংহ, শিবসিংহ এবং লক্ষ্মীসিংহ স্বর্গদেব এই দেবালয়টিতে জমি, অনেক পরিমাণের সম্পত্তি এবং দেব-দেবীর মূর্তি প্রদান করেছিলেন বলে জানা যায়৷ সেগুলি এখনও দেবালয়টিতে বিরাজমান।
এই দেবালয়ে থাকা উল্লেখযোগ্য সামগ্রীগুলির মধ্যে ১০ থেকে ১২ কিলোগ্রাম পর্যন্ত ওজনের তেরটি বালিকাটা দা, সাঁচিপাতার একটি কীর্তনপুথি, শালগ্রাম মন্ত্রপুথি, কেঁকোরা দোলা, বিভিন্ন বাদ্য-যন্ত্র ইত্যাদি প্রধান। এই দেবালয়টিতে পূর্বে নরবলি দেয়ার প্রথা ছিল বলে জানা যায়৷